Source: https://www.slov-lex.sk/pravne-predpisy/SK/ZZ/1950/98/
Timestamp: 2019-08-21 04:59:44+00:00
Document Index: 10056037

Matched Legal Cases: ['§ 2', '§ 18', '§ 73', '§ 50', '§ 18', '§ 1', '§ 1', '§ 4']

98/1950 Zb. - Zákon o zrušení Národného pozemkové... - SLOV-LEX
98/1950 Zb.
Časová verzia predpisu účinná od 25.07.1950
o zrušení Národného pozemkového fondu pri Ministerstve pôdohospodárstva a fondov pozemkových reforiem a o slúčení ich imania.
Národné zhromaždenie Československej republiky usnieslo sa na tomto zákone:
Národný pozemkový fond pri Ministerstve pôdohospodárstva (ďalej len „Fond“) so svojimi pobočkami sa zrušuje.
Pôsobnosť Fondu a jeho pobočiek prejde na Ministerstvo pôdohospodárstva a na národné výbory najneskoršie dňom 1. januára 1951.
Doterajšiu pôsobnosť Fondu a jeho pobočiek vykonáva, jeho majetkovú podstatu spravuje a prechod pôsobnosti na Ministerstvo pôdohospodárstva a na národné výbory podľa odseku 2, ako i zlúčenie fondov podľa § 2 pripraví splnomocnenec, ktorého vymenuje vláda na návrh ministra pôdohospodárstva.
Bližšie predpisy na vykonanie odsekov 1 až 3 vydá Ministerstvo pôdohospodárstva po dohode s Ministerstvom vnútra vyhláškou v príslušnom úradnom liste, pričom aj určí, v akom rozsahu sa prenáša obdobná pôsobnosť Povereníctva pôdohospodárstva na národné výbory.
Zrušujú sa uplynutím dňa 31. decembra 1950:
Náhradový fond, vytvorený ustanovením časti VIII zákona č. 329/1920 Sb., o prevzatí a náhrade za zabraný majetok pozemkový (náhradový zákon), v znení zákona č. 220/1922 Sb.,
Štátny kolonizačný fond a Fond československých legionárov pre pozemkovú reformu, zriadené podľa § 18 zákona č. 166/1920 Sb., o úverovej pomoci nadobúdateľov pôdy (úverový zákon),
Fond pre zaopatrenie zamestnancov veľkostatkov, zriadený ustanovením § 73 náhradového zákona a vládnym nariadením č. 29/1923 Sb., o zriadení Fondu pre zaopatrenie zamestnancov veľkostatkov,
Fond pre pozemkovú reformu, zriadený podľa § 50 zákona č. 46/1940 Sl. z., o pozemkovej reforme, a
Slovenský pozemkový fond, zriadený podľa § 18 nariadenia Slovenskej národnej rady č. 104/1945 Sb. n. SNR, o konfiškácii a urýchlenom rozdelení niektorého pôdohospodárskeho majetku.
Imanie fondov zrušených podľa §§ 1 a 2 sa zlučuje dňom 1. januára 1951 so všetkými právami a záväzkami bez likvidácie jednotlivých fondov v majetkovú podstatu pozemkových reforiem (ďalej len „majetková podstata“), ktorá je účelovým imaním štátu a ktorú spravuje Ministerstvo pôdohospodárstva podľa zásad hospodárskeho plánovania.
Ústav náhradovej banky pre pozemkovú reformu, vytvorený vládnym nariadením č. 360/1922 Sb., o náhradových knihách a náhradových bankách, a vládnym nariadením č. 361/1922 Sb., ktorým sa rozširuje odbor pôsobnosti poštového úradu šekového o službu náhradovej banky, spolu s náhradovou knihou sa zrušuje a jeho práva a záväzky prechádzajú bez likvidácie na majetkovú podstatu uplynutím dňa 31. decembra 1950.
Majetková podstata slúži pre
finančné vykonávanie pozemkových reforiem podľa príslušných predpisov a
skoncovanie záväzkov zrušených fondov (§§ 1 a 2) a ústavu náhradovej banky pre pozemkovú reformu (§ 4).
Zvyšok majetkovej podstaty vplynie do štátnej pokladnice.
Príslušnými predpismi o pozemkových reformách sa rozumejú predpisy o prvej pozemkovej reforme a jej revízii, o konfiškácii pôdohospodárskeho majetku a o novej pozemkovej reforme.
Podrobné predpisy, najmä o správe a o prenesení finančnej a náhradovej služby majetkovej podstaty, ako aj o prevode zamestnancov Fondu, vydá nariadením minister pôdohospodárstva po dohode s ministrom financií, a pokiaľ ide o zamestnancov Fondu, aj po dohode s ministrom práce a sociálnej starostlivosti.
Zrušuje sa platnosť, poprípade používateľnosť všetkých predpisov, ktoré odporujú tomuto zákonu.
Číslo: 98/1950 Zb.
Názov: Zákon o zrušení Národného pozemkového fondu pri Ministerstve pôdohospodárstva a fondov pozemkových reforiem a o slúčení ich imania
Dátum schválenia: 12.07.1950
Dátum vyhlásenia: 25.07.1950
Dátum účinnosti od: 25.07.1950
Nachádza sa v čiastke: 43/1950
2. 25.07.1950 -